section_heading: Uzroci
paragraph_text: Hiperuricemija je glavni uzrok gihta. To se može desiti zbog brojnih razloga uključujući način prehrane, genetsku predispoziciju i zbog slabijeg izlučivanja urata, soli mokraćne kiseline. Ipak, opasnost od obolijevanja ovisi o tome koliko je hiperuricemija uznapredovala. Kad je razina mokraćne kiseline između 415 i 530 μmol/l (7 i 8.9&nbsp;mg/dl), rizik je 0.5% godišnje, dok je rizik u osoba s razinom višom od 535 μmol/l (9&nbsp;mg/dL), 4.5% godišnje.